钦定古今图书集成/明伦汇编/官常典/第605卷 > 马呈秀
## 钦定古今图书集成/明伦汇编/官常典/第605卷 > 马呈秀

按《扬州府志》：“呈秀，字君实，其先大同人。父凤，以盐䇲
占籍江都。呈秀少孤，嗜学，登万历甲辰进士。未拜官，
即疏请终养。及除服，官大理，凡奏疏诸牍，援引经传，
同列悚服。出知延安。徊贼入境，亲督兵捕击，擒其渠
魁。治延年，收复流民万户，垦荒田数万亩，入其租为
民充逋赋。尚书赵彦称之。后任福建监司，廉正持大”
体，擒矿盗数百，闽赖以安。祀之《名宦》。